
****

ESF projekts “Atbalsts bezdarbnieku izglītībai” Nr.7.1.1.0/15/I/001

**IEPIRKUMA LĪGUMS**

**“Interaktīvā e-apmācības moduļa izstrādes iegāde”**

**Nr**.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Rīga | 2017. gada \_\_\_.­­­­­­\_\_\_\_\_\_\_\_\_\_\_\_\_ |

*(līguma sagatavošanas vieta)*

**Nodarbinātības valsts aģentūra** (turpmāk – Pasūtītājs), tās direktores **Evitas Simsones** personā, kura rīkojas saskaņā ar 2012. gada 18.decembra Ministru kabineta noteikumiem Nr.876 “Nodarbinātības valsts aģentūras nolikums”, no vienas puses, un

**SIA “Datorzinību centrs”**, tā valdes priekšsēdētāja **Andra Ķikāna** personā, kurš rīkojas, saskaņā ar statūtiem (turpmāk – Izpildītājs), no otras puses, turpmāk katrs atsevišķi – Puse un abi kopā – Puses, pamatojoties uz Pasūtītāja rīkotā iepirkuma “Interaktīvā e-apmācības moduļa izstrādes iegāde” (iepirkuma identifikācijas numurs – 2017/6\_ESF) rezultātiem, noslēdz līgumu (turpmāk – Līgums):

1. **Līguma priekšmets**

1.1. Pasūtītājs uzdod un Izpildītājs apņemas veikt e-apmācību programmas “Mana nauda šodien un rīt. Finanšu pratība.” izstrādi latviešu valodā, realizēt to e-pakalpojuma darbības modulī (turpmāk – e-apmācību modulis) un nodrošināt tā savietojamību ar Pasūtītāja īpašumā esošo Bezdarbnieku un reģistrēto vakanču informācijas sistēmu (turpmāk – Pakalpojums), saskaņā ar Pakalpojuma tehnisko specifikāciju (Līguma 1.pielikums), finanšu piedāvājumu (Līguma 2.pielikums) un Pasūtītāja norādījumiem, ja tie nav pretrunā Līgumam un savlaicīgi paziņoti Izpildītājam. Līguma priekšmets ir spēkā visu Līguma darbības un garantijas laiku.

1. **Līguma summa un norēķinu kārtība**
   1. Līgums tiek finansēts no ESF projekta “Atbalsts bezdarbnieku izglītībai” (projekta identifikācijas Nr.7.1.1.0/15/I/001) finanšu līdzekļiem.
   2. Kopējā Līguma summa ir **EUR 20 570,00** (divdesmit tūkstoši pieci simti septiņdesmit *euro* un 00 centi), tajā skaitā pievienotās vērtības nodoklis 21% **EUR 3 570,00** (trīs tūkstoši pieci simti septiņdesmit *euro* un 00 centi). Līguma summa bez pievienotās vērtības nodokļa ir **EUR 17 000,00** (septiņpadsmit tūkstoši *euro* un 00 centi).
   3. Kopējā Līguma summā ir iekļauti visi ar pakalpojuma sniegšanu un Līguma izpildi saistītie izdevumi *(darbaspēka izmaksas, nodokļi un nodevas, izņemot pievienotās vērtības nodokli, administratīvās izmaksas, transporta izdevumi, visa veida sakaru izmaksas u.c.).* Papildu izmaksas Līguma darbības laikā netiks pieļautas.
   4. Norēķins ar Izpildītāju tiek veikts 20 darba dienu laikā pēc Izpildītāja rēķina saņemšanas. Rēķinu Izpildītājs sagatavo un iesniedz pēc visu Līgumā paredzēto darbu pilnīgas pabeigšanas un darbu pieņemšanas – nodošanas akta abpusējas parakstīšanas. Rēķinu iesniedz par tādu summu, kāda norādīta abpusēji parakstītajā darbu pieņemšanas – nodošanas aktā.
   5. Par samaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja norādīto bankas norēķinu kontu, ko apliecina attiecīgais maksājuma uzdevums.
2. **Pakalpojumu sniegšanas nosacījumi un termiņi**
   1. Izpildītājs piecu darba dienu laikā pēc Līguma noslēgšanas iesniedz sākotnējo darbu izpildes grafiku atbilstoši Līguma 1.pielikumā noteiktajiem nodevumiem. Pasūtītājs saņemto darbu izpildes grafiku izskata un saskaņo piecu darba dienu laikā (sūtot informāciju (t.sk., par precizējumiem, ja tādi nepieciešami) uz Izpildītāja Līguma 10.5.punktā norādīto e-pasta adresi. Gadījumā, ja nepieciešami precizējumi, Izpildītājs tos veic divu darba dienu laikā no Pasūtītāja norāžu saņemšanas e-pastā un atkārtoti uz Pasūtītāja e-pastu nosūta precizēto darbu izpildes grafiku.
   2. Izpildītājs, sniedzot Pakalpojumu, piesaista tās personas, kuras ir iekļautas Izpildītāja piedāvājumā. Pakalpojuma izpildē iesaistītās personas var mainīt, to rakstveidā saskaņojot ar Pasūtītāju, un iesaistīto personu kvalifikācija un darba pieredze nedrīkst būt zemāka par Iepirkuma ietvaros izvirzītajām prasībām. Izpildītājs ir tiesīgs veikt iesaistīto personu nomaiņu Līguma izpildē saskaņā ar Publisko iepirkumu likuma 62. pantā noteikto kārtību.
   3. Izpildītājs veic e-apmācību moduļa un e-vides programmatūras izstrādi/piegādi un ieviešanu atbilstoši saskaņotajai sistēmas prasību specifikācijai. Izpildītājs visus nodevumus piegādā elektroniskā formā.
   4. Izmaiņas, kas tiks veiktas pēc Izpildītāja ierosinājuma izstrādes procesa ietvaros, kas precizē prasību formulējumus, vai kas izmaina (optimizē) prasību realizāciju, nemainot sagaidāmo rezultātu, netiks uzskatītas par izmaiņām Līguma izpratnē.
   5. Izpildītājs ir tiesīgs iesniegt nodevumus, piegādājot pa daļām (Līguma 1.pielikums), iepriekš vienojoties par daļu saturu un iesniegšanas termiņiem, atbilstoši atspoguļojot to darbu izpildes grafikā.
   6. Nepieciešamības gadījumā Izpildītājs un Pasūtītājs Līguma izpildes laikā var vienoties par iepriekš definēto piegāžu satura izmaiņām, piegāžu apvienošanu vai sadalīšanu. Ja šādas izmaiņas ietekmē Līguma apjomu, termiņus, tad šādas izmaiņas stājas spēkā tikai pēc abpusējas saskaņošanas un vienošanās par izmaiņu realizāciju parakstīšanas.
   7. Izpildītājs nodrošina viena gada garantiju izstrādātajam e-apmācību modulim un e-apmācību moduļa darbināšanas e-videi (ja Izpildītājs neizmanto Pasūtītāja e-vidi), kuras darbības laikā operatīvi ir jānovērš visas reģistrētās kļūdas (Līguma 3.pielikums).
   8. Izpildītājs Pakalpojuma izpildes laikā nodrošina Pasūtītājam piekļuvi e-apmācību moduļa testa videi. Piekļuve testa videi ir jāiesniedz līdz **2017. gada 2. oktobrim**.
   9. Izpildītājs nodrošina darbu pabeigšanu saskaņā ar Pakalpojuma tehnisko specifikāciju (Līguma 1.pielikums) un nodošanu Pasūtītājam līdz **2017. gada 30. novembrim**. Pēc e-apmācības moduļa izstrādes pabeigšanas abpusēji tiek parakstīts pieņemšanas – nodošanas akts.
   10. Pildot Līgumā paredzētās saistības, Puses apņemas savstarpēji sadarboties un nodrošināt savlaicīgu un efektīvu informācijas apmaiņu, lai tādējādi sekmētu Līgumā paredzēto saistību savlaicīgu un kvalitatīvu izpildi.
   11. Pasūtītājs apņemas pēc Izpildītāja pieprasījuma piecu darba dienu laikā sniegt Izpildītājam Pasūtītāja rīcībā esošo informāciju par e-apmācību moduļa funkcionalitātes prasībām, ja tādas ir, un, kas Izpildītājam nepieciešama Pakalpojuma savlaicīgai un kvalitatīvai nodrošināšanai.
   12. Nepieciešamības gadījumā Pakalpojuma sniegšanas gaitā Pasūtītājs var precizēt atsevišķus Pakalpojuma sniegšanas nosacījumus, ja tas nemaina Pakalpojuma kopējo apjomu un izpildes termiņus un ja veicamajām izmaiņām nav būtiskas ietekmes uz citiem Līguma nosacījumiem.
3. **Garantijas**
   1. Izpildītājs garantē Pakalpojuma kvalitāti, nosakot garantijas termiņu 12 mēnešus no pieņemšanas-nodošanas akta parakstīšanas. Garantijas termiņā Izpildītājs novērsīs uz sava rēķina Pakalpojumā pieļautās kļūdas, ko Pasūtītājs pieteicis saskaņā ar 3.pielikumā noteikto kārtību. Pirmo divu mēnešu garantijas periodā Izpildītājs, pēc Pasūtītāja rakstveida e-pasta pieprasījuma, Pakalpojumā novērsto kļūdu demonstrāciju nodrošina Pasūtītāja telpās, vienlaikus sniedzot konsultācijas Pasūtītājam.
   2. Izpildītājs ir izpildījis Līguma saistības, ja ir sniegts Līgumam un tehniskajai specifikācijai (Līguma 1.pielikums) atbilstošs Pakalpojums un, ja Pasūtītājam pēc Pakalpojuma saņemšanas un garantijas laikā nav radušās pretenzijas pret Izpildītāju par Pakalpojuma kvalitāti.
   3. Pasūtītājs ir izpildījis Līguma saistības pēc Līguma 2.4.punktā noteiktā maksājuma veikšanas.
   4. Gadījumā, ja Izpildītājs nav novērsis uz garantiju attiecināmos defektus, trūkumus vai neatbilstību Līguma 3.pielikumā noteiktajā termiņā vai citā pušu savstarpēji rakstveidā saskaņotā termiņā, Izpildītājs maksā Pasūtītājam līgumsodu Līguma 5.6. punktā noteiktajā apmērā.
   5. Gadījumā, ja Izpildītājs nav novērsis uz garantiju attiecināmo Pakalpojuma neatbilstību Līgumam un Līguma 3.pielikumā noteiktajā termiņā vai citā pušu savstarpēji rakstveidā saskaņotā termiņā, Pasūtītājs ir tiesīgs kļūdu novēršanu veikt patstāvīgi, vai pieaicinot trešās personas. Izpildītājs atlīdzina Pasūtītājam visus šajā sakarā radušos zaudējumus un izdevumus, samaksu veicot 10 dienu laikā pēc atbilstoša pieprasījuma no Pasūtītāja saņemšanas. Šajā punktā minētais neierobežo Pasūtītāja tiesības aprēķināt līgumsodu saskaņā ar 4.4.punkta noteikumiem, kas tiek aprēķināts līdz brīdim, kad Izpildītājs ir veicis 4.5.punktā noteikto maksājumu. Šajā punktā noteiktais neietekmē Izpildītāja pienākumu uzņemties garantijas saistības par trešās puses veiktajām izmaiņām Pakalpojumā.
4. **Pušu atbildība**
   1. Izpildītājs sniedz Pakalpojumu Līguma 3.9. punktā noteiktajā termiņā un atbilstošā kvalitātē, un ar pienācīgu rūpību un uzmanību rūpējas par informācijas drošību un aizsardzību atbilstoši Fizisko personu datu aizsardzības likumam, Informācijas tehnoloģiju drošības likumam un citiem spēkā esošajiem normatīvajiem aktiem informācijas tehnoloģiju drošības jomā.
   2. Puses apņemas ievērot no otras Puses saņemtās un Pakalpojuma sniegšanas gaitā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstveida informāciju, gan mutvārdu informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
   3. Izpildītājam jānodrošina fizisko personu datu aizsardzība, saskaņā ar Fizisko personu datu aizsardzības likuma un informācijas tehnoloģiju sistēmas drošības politikas un informācijas tehnoloģiju sistēmas drošības noteikumu prasībām.
   4. Izpildītājs garantē, ka Pakalpojumu sniegs rūpīgi, profesionāli un prasmīgi. Izpildītāja pienākums ir novērst neatbilstības, ievērojot Līguma un tehniskās specifikācijas (Līguma 1.pielikums) un garantijas nosacījumus.
   5. Līguma 3.8.un 3.9. punktā noteiktā termiņa neievērošanas gadījumā Izpildītājs apņemas maksāt līgumsodu 0,1% apmērā no Līguma kopējās summas par katru nokavēto darba dienu, bet ne vairāk kā 10 % no kopējās Līguma summas.
   6. Līguma 3.pielikumā garantijas termiņu neievērošanas gadījumā Izpildītājs apņemas maksāt līgumsodu 0,1% apmērā no Līguma kopējās summas par katru nokavēto darba dienu, bet ne vairāk kā 10% no kopējās Līguma summas.
   7. Šī Līguma 5.5. un 5.6. punktā noteikto līgumsodu Izpildītājam ir jāsamaksā 10 darba dienu laikā, skaitot no Pasūtītāja izsniegtā rēķina dienas.
   8. Līgumsoda samaksa neatbrīvo Izpildītāju no Līgumā paredzēto saistību izpildes.
   9. Izpildītājs tiek atbrīvots no pienākuma maksāt Līgumā noteikto līgumsodu, ja Pasūtītājs Līguma 3.11.punktā noteiktajā termiņā nav sniedzis Izpildītājam Pasūtītāja rīcībā esošo informāciju ar nosacījumu, ka Izpildītājs to pieprasījis savlaicīgi un ka tā ir bijusi nepieciešama Pakalpojuma savlaicīgai un kvalitatīvai nodrošināšanai.
   10. Šī Līguma 2.4.punktā noteiktā maksājuma termiņa neievērošanas gadījumā Pasūtītājs apņemas maksāt līgumsodu 0,1% apmērā no aizkavētā maksājuma summas par katru nokavēto darba dienu, bet ne vairāk kā 10% no nesamaksātās summas. Līgumsods tiek maksāts 10 darba dienu laikā uz Izpildītāja iesniegtā rēķina pamata.
   11. Pasūtītājam ir tiesības jebkurā brīdī Līguma 10.5.punktā norādītajai Izpildītāja kontaktpersonai pieprasīt informāciju par Pakalpojuma izpildes gaitu. Ja Izpildītājs neuzsāk Pakalpojuma sniegšanu piecu darba dienu laikā no Līguma parakstīšanas dienas, Pasūtītājam ir tiesības vienpusēji atkāpties no Līguma, un šādā gadījumā Līgums uzskatāms par lauztu ar dienu, kad Pasūtītājs nosūtījis Izpildītājam rakstveida paziņojumu par atkāpšanos no Līguma.
5. **Informācijas konfidencialitātes noteikumi**

6.1 Jebkāda informācija, kuru Pasūtītājs ir nodevis vai darījis zināmu Izpildītājam Līgumā paredzēto saistību izpildei, ir uzskatāma par konfidenciālu, un Izpildītājs apņemas to izmantot tikai Līgumā paredzēto saistību izpildes nodrošināšanai.

6.2. Par Pasūtītāja konfidenciālu informāciju uzskatāma un pie neizpaužamām ziņām pieskaitāma jebkāda esoša vai darba procesā iegūta vārdiska vai rakstveida, tekstuāla vai vizuāla, Pasūtītāja finansiāla, ekonomiska, juridiska vai cita satura informācija, kas Izpildītājam nodota vai kļuvusi zināma, pildot Līgumā paredzētās saistības (izņemot publiski pieejamu informāciju).

6.3. Izpildītājs apņemas Līguma darbības laikā un pēc tā izbeigšanas bez Pasūtītāja iepriekšējas rakstveida atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušu konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.

6.4. Izpildītājs apņemas nodrošināt šo informāciju konfidencialitātes noteikumu izpildi arī no savu darbinieku, apakšuzņēmēju un jebkuru trešo personu puses, ko Izpildītājs iesaista Pakalpojuma sniegšanā.

1. **Intelektuālā īpašuma tiesības**
   1. Ar šo Līgumu Izpildītājs bez papildu atlīdzības un jebkādiem citiem ierobežojumiem neatsaucami nodod Pasūtītājam visas mantiskās tiesības un visas izņēmuma tiesības uz Pakalpojuma sniegšanas rezultātā izstrādāto e-apmācību moduli. Pasūtītājs saņem autortiesības uz visiem grafiskajiem un/vai tekstuālajiem, un/vai audiovizuālajiem (ar vai bez skaņas pavadījuma) e-apmācību moduļa elementiem un programmatūras kodu jebkādā fiksācijas veidā.
   2. Autora mantiskās un izņēmuma tiesības uz Pakalpojuma izpildes rezultātā radītajiem autortiesību objektiem, kas noteiktas Autortiesību likuma 15. panta pirmajā daļā, pāriet Pasūtītājam pēc tam, kad sniegts attiecīgais Pakalpojums un Pasūtītājs pilnībā samaksājis Izpildītājam par Pakalpojumu saskaņā ar Līguma noteikumiem. Ja attiecīgais Pakalpojums nav izpildīts pilnā apmērā Izpildītāja vainas dēļ, autora mantiskās tiesības uz attiecīgajiem autortiesību objektiem pāriet Pasūtītājam to radīšanas brīdī.
   3. Izpildītājs garantē, ka Pakalpojuma sniegšanā nav pieļauti nekādi autortiesību pārkāpumi.
   4. Ar šo Izpildītājs apliecina un garantē, ka personas, kas iesaistītas Pasūtījuma izpildē, ir nodevušas savas autortiesības un neizmantos pret Pasūtītāju un trešajām personām, kuras būs ieguvušas kādas tiesības uz pasūtījumu, normatīvajos aktos noteiktās autortiesību un blakustiesību īpašnieka personiskās tiesības, kā arī, ka Izpildītājs pirms Pasūtījuma nodošanas ir nokārtojis visas nepieciešamās atļaujas un samaksājis visu nepieciešamos maksājumus attiecībā uz Pasūtījuma izpildē izmantotajiem grafiskajiem un/vai tekstuālajiem, un/vai audiovizuālajām (ar vai bez skaņas pavadījuma) skaņām e apmācības moduļa elementiem un programmatūras kodu jebkādā fiksācijas veidā. Izpildītājs apņemas pasargāt Pasūtītāju no jebkurām iespējamām trešo personu prasībām un pretenzijām, kas saistītas vai izriet no Pasūtījuma un tā izveides.
   5. Gadījumā, ja Izpildītājs, izpildot Pakalpojumu, nav ievērojis Autortiesību likumā vai citos normatīvajos aktos un šajā Līgumā noteiktās prasības, kā rezultātā trešās personas un citas personas var celt pretenzijas pret Pasūtītāju un/vai tā klientu, Izpildītāja pienākums ir saviem spēkiem un līdzekļiem risināt radušos strīdu un apmierināt trešo pušu prasības un segt visus zaudējumus, kas Pasūtītājam varētu rasties šādu pretenziju sakarā.
   6. Līguma 7.1., 7.2. un 7.4.punktā norādītās Pasūtītāja tiesības nav aprobežotas laikā vai attiecībā uz kādu konkrētu teritoriju.
2. **Nepārvaramas varas apstākļi**

8.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kuri pilnībā vai daļēji kavē vai padara neiespējamu Līgumā noteikto pienākumu izpildi un kurus attiecīgā Puse nevarēja ne paredzēt, ne ietekmēt un par kuru rašanos Puses nav atbaidīgas. Pie šādiem notikumiem pieder – dabas katastrofas, kara darbība, civiliedzīvotāju nemieri, valsts pārvaldes un pašvaldības institūcijas rīcība un to pieņemtie ārējie normatīvie akti, tiesu spriedumi, lēmumi.

8.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

8.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos piecu darba dienu laikā, attiecīgā Puse netiek atbrīvota no Līguma saistību izpildes.

8.4. Ja nepārvaramas varas apstākļi turpinās ilgāk nekā 30 kalendārās dienas, Puses ir tiesīgas vienpusēji atkāpties no Līguma, par to piecas darba dienas iepriekš rakstveidā informējot otru līgumslēdzēju Pusi. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

1. **Strīdu izskatīšanas kārtība**
   1. Pušu domstarpības, kas saistītas ar Līgumā paredzēto saistību izpildi, Puses risina sarunu ceļā.

Sarunu norises gaita tiek protokolēta.

* 1. Ja Puses nevar vienoties viena mēneša laikā, strīdu nodod izskatīšanai Latvijas Republikas tiesā normatīvajos aktos noteiktajā kārtībā.
  2. Izskatot no Līguma izrietošos strīdus, piemērojami Latvijas Republikas normatīvie akti.

1. **Noslēguma noteikumi**
   1. Līgums stājas spēkā ar tā abpusējas parakstīšanas dienu un Līguma izpildes laiks ir 12 mēneši no abpusēji parakstīta pieņemšanas-nodošanas akta. Līgums ir spēkā līdz Līgumā noteikto saistību pilnīgai izpildei.
   2. Visi Līguma pielikumi ir noformējami rakstveidā, un tos paraksta Puses. Visi Līguma pielikumi ir Līguma neatņemamas sastāvdaļas.
   3. Līgums var tikt grozīts vai papildināts atbilstoši, Publisko iepirkumu likuma 61. panta nosacījumiem, noslēdzot rakstveida vienošanos, kas pēc tās abpusējas parakstīšanas kļūst par Līguma neatņemamu sastāvdaļu.
   4. Kontaktpersona no Pasūtītāja puses: ES fondu projektu departamenta ESF projekta “Atbalsts bezdarbnieku izglītībai” vecākā eksperte, tālr. 25685310, e-pasts: *Jolanta.Utinane@nva.gov.lv.*
   5. Kontaktpersona no Izpildītāja puses: amats, vārds uzvārds, tālr., e-pasts.
   6. Puses vienojas, ka katrai no Pusēm ir tiesības nomainīt un aizstāt Līgumā norādītās kontaktpersonas, par to iepriekš rakstveidā paziņojot otrai Pusei. Līdz šāda rakstveida paziņojuma nosūtīšanai otrai Pusei visi saistībā ar Līgumā paredzēto saistību izpildi saistītie paziņojumi un cita informācija ir sūtāmi Līgumā norādītajām kontaktpersonām.
   7. Pušu reorganizācija vai to vadītāju maiņa nevar būt par pamatu Līguma izpildes izbeigšanai.
   8. Līgums ir saistošs Pusēm, kā arī to saistību pārņēmējiem.
   9. Pusēm savlaicīgi, bet ne vēlāk kā trīs darba dienu laikā, jāinformē otra Puse par jebkurām izmaiņām saimnieciskajā darbībā, t.sk. par juridiskās adreses vai bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
   10. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.
   11. Pasūtītājam ir tiesības izskatīt un lemt jautājumu par līguma izbeigšanu ar Izpildītāju par lēmumu rakstveidā paziņojot piecas darba dienas iepriekš, ja ir iestājies kāds no Ministru kabineta 2016. gada 20. septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165.punktā minētos gadījumos.
   12. Ja Latvijas Republikas normatīvo aktu grozījumi paredzēs tādas normatīvo aktu pārmaiņas, kuras liks Pusēm mainīt Līguma noteikumus un nosacījumus, tādējādi būtiski mainot Pušu ekonomiskos un komerciālos mērķus, un, ja Puses nespēs 10 darba dienu laikā pēc šādu apstākļu rašanās panākt vienošanos par šo pārmaiņu nosacījumiem, Pusēm ir tiesības lauzt Līgumu, lēmumu paziņojot rakstveidā.
   13. Līgums sagatavots uz sešām lapām divos eksemplāros latviešu valodā, pa vienam katrai Pusei. Abiem Līguma eksemplāriem ir vienāds juridiskais spēks.

Līgumam ir trīs pielikumi:

1. tehniskā specifikācija (1.pielikums uz 6 lp),
2. finanšu piedāvājums (2.pielikums uz 1 lp),
3. problēmu pieteikšana garantijas periodā (3.pielikums uz 1 lp).
4. **Pušu juridiskās adreses un rekvizīti**

|  |  |
| --- | --- |
| **Pasūtītājs** | **Izpildītājs** |
| Nodarbinātības valsts aģentūra | SIA “Datorzinību centrs” |
| Reģ. Nr. 90001634668 | Reģ. Nr.40003308066 |
| Adrese: Kr. Valdemāra iela 38 k-1, Rīga | Adrese: Lāčplēša iela 41, Rīga |
| LV-1010 | LV-1011 |
| Banka: Valsts kase | Banka: AS Swedbank |
| Bankas konts: LV36TREL218045109100B | Konts: LV23HABA0001408032895 |
| Kods: TRELLV22 | Kods: HABALV22 |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ E.Simsone | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. Ķikāns |
| (paraksts, tā atšifrējums) | (paraksts, tā atšifrējums) |

Līguma Nr.\_\_\_\_\_

1.pielikums

**Tehniskā specifikācija**

**Mērķis -** veicināt bezdarbnieku un darba meklētāju konkurētspēju darba tirgū, sniedzot atbalstu bezdarbniekiem un darba meklētājiem konkurētspējas paaugstināšanai bez Nodarbinātības valsts aģentūras klātienes apmeklējuma. Elektroniskā vidē realizēt savas tiesības darba meklēšanas metožu apguvei un pilnveidei elastīgā formā.

**Rezultāts** - izstrādāts jauns e-pakalpojums Nodarbinātības valsts aģentūras klientiem, attīstītas e-apmācības elastīgā apmācību formā, uzlabojot piekļuvi apmācību pasākumiem, bezdarbniekiem un darba meklētājiem, jo īpaši personām ar ierobežotām pārvietošanās spējām un nelabvēlīgākajā situācijā esošajiem bezdarbniekiem un darba meklētajiem. Nodarbinātības valsts aģentūras klients varēs saņemt pakalpojumu jebkurā sev vēlamā laikā. Informācija par apmācību kursa (testa) rezultātiem būs pieejama Bezdarbnieku un reģistrēto vakanču informācijas sistēmā.

**IZMANTOTIE TERMINI UN SAĪSINĀJUMI**

*BURVIS –* Bezdarbnieku un reģistrēto vakanču informācijas sistēma;

*Līgums* – Līgums, kas tiks noslēgts starp Pasūtītāju un Izpildītāju, pamatojoties uz iepirkuma rezultātiem;

*Nodevums* – Līguma izpildes rezultātā izstrādāts un nodots galaprodukts, kurš tiek iesniegts Pasūtītājam pieņemšanai un, kurš atbilst tehniskās specifikācijas un līgumā definētajām prasībām;

*NVA –* Nodarbinātības valsts aģentūra.

1. **IEPIRKUMA PRIEKŠMETA APRAKSTS**

Šī iepirkuma ietvaros ir paredzēts izstrādāt e-apmācības programmu “*Mana nauda šodien un rīt. Finanšu pratība*”, kas nodrošinās attālināti NVA klientu iesaisti interaktīvā apmācību formā.

1. **VISPĀRĒJĀS PRASĪBAS IZPILDĪTĀJAM DARBU IZPILDEI**

Izpildītājs veic darbus un piegādā zemāk nosauktos nodevumus saskaņā ar šīs tehniskās specifikācijas prasībām, Latvijas Republikas normatīvo aktu prasībām, Latvijas Republikas programmatūras izstrādes standartiem.

1. **DARBA UZDEVUMS**

Izpildītājam ir jāveic šādi galvenie uzdevumi, kuri darba gaitā var tikt precizēti.

* 1. izstrādāt e-apmācību programmu “Mana nauda šodien un rīt. Finanšu pratība” latviešu valodā:
     1. e-apmācības programmas tematiskais saturs noteikts tehniskās specifikācijas 1.pielikumā;
     2. e-apmācības programmā jāiekļauj audiāli-vizuālo materiālu saturs, dialogsimulāciju saturs, katra temata pašpārbaudes iespējas un pārbaudes testa jautājumi ar atbilžu variantiem.
  2. programmu izstrādāt e-pakalpojuma darbības modulī (turpmāk – e-apmācību modulis), katra e-apmācību moduļa temata izklāstā iekļaujot:
     1. teorētisko skaidrojumu. E-apmācību tekstuālā informācija jānodrošina ērti modificējamā formātā, kas ļauj šo informāciju precizēt un papildināt – nepārstrādājot piegādāto risinājumu;
     2. audiāli-vizuālos materiālus (attēli, video rullīši, dialogsimulācijas, un citus interaktīvus objektus un uzdevumus). Viena audiāli-vizuālā materiāla ilgums līdz četrām minūtēm. Attēliem jāatbilst PNG, JPEG vai GIF formātam, audio materiāliem – MP3 formātam, video materiāliem – MP4 formātam;
     3. pašpārbaudes iespējas;
     4. pārbaudes testu. Pārbaudes testa apjoms 10 jautājumi ar vismaz trīs atbilžu variantiem, kurus e-apmācību modulis katru reizi no jauna veidos no tehniskās specifikācijas 1.pielikuma tēmu izlases (izlasē vismaz 50 jautājumi). E-apmācību modulim jāreģistrē lietotāja pozitīvs testa rezultāts, ja lietotājs atbildējis pareizi vismaz uz astoņiem jautājumiem vai uz 80% jautājumiem.
  3. e-apmācību moduļa saturs jāveido ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas, vismaz 15% mācību ekrānu satur attēlus, 25% mācību ekrānu ietver video demonstrācijas un 25% mācību ekrānu ietver dialogsimulācijas;
  4. e-apmācību modulim jānodrošina lietotājam iespēja piekļūt jebkurai e-apmācību moduļa tēmai, neierobežojot piekļuves reizes;
  5. e-apmācību modulim ir jāatbilst šādām prasībām:
     1. e-apmācību moduli var apgūt neierobežots (prognozētais lietotāju skaits ir 10 000 lietotāji mēnesī) NVA klientu skaits un Pasūtītājam tiek nodotas šī moduļa neekskluzīvas lietošanas tiesības uz neierobežotu laiku;
     2. e-apmācību modulim jābūt izstrādātam atbilstoši Experience API (xAPI, <http://adlnet.gov/adl-research/performance-tracking-analysis/experience-api/>) specifikācijai;
     3. jānodrošina iespēja padot lietotāju pieteikšanās un e-pakalpojuma izpildes rezultātus JSON formātā, uz Pasūtītāja pamatdarbības sistēmu BURVIS;
     4. e-apmācību modulis jāveido tā, lai tas būtu intuitīvi lietojams – ar viegli uztveramu struktūru un navigāciju. Moduļa vispārējā struktūra jāveido, izmantojot dalījumu tematos un mācību lapās. Nepieciešams izveidot satura rādītāju par katru nodaļu un tās tematiem;
     5. mācību moduļa izpildpakotnes veidošanā jāizmanto atvērtā koda tehnoloģijas (HTML, JavaScript, CSS), nav pieļaujama Adobe Flash izmantošana;
     6. jānodrošina mācību moduļa konsekventu attēlojumu un izmantošanu ar jebkuru no populārākajām interneta pārlūkprogrammām – *Google Chrome, Mozilla Firefox, Safari, Internet Explorer* (sākot no versijas 9) un *Microsoft Edge.*
  6. e-mācību moduļu rediģēšanas programmatūrai ir jānodrošina šāda funkcionalitāte:
     1. mācību moduļa saturs var tikt pilnībā sākotnēji sagatavots un uzglabāts ar tekstapstrādes programmatūras Microsoft Word (2010 vai jaunāka versija) līdzekļiem, tai skaitā šādā veidā esošajam saturam mācību materiālam jāvar pievienot attēlus, audio, video un citus objektus no dažādu formātu datnēm;
     2. jānodrošina iespēja veikt mācību moduļa satura pilnīgu vai daļēju (pa mācību lapām) eksportu Microsoft Word formāta datnē, satura izmaiņu veikšanu šajā datnē un atgriezenisko importu (pa mācību lapām) kopējā mācību moduļa struktūrā.
  7. nodrošināt nepieciešamo savietojamību ar Pasūtītāja rīcībā esošo BURVIS lietotāju pieteikšanās un e-pakalpojuma izpildes rezultātu pārskatu veidošanas jomās:
     1. e-apmācību moduļu izvietošanai Izpildītājs var izmantot esošo NVA Moodle e-apmācību sistēmu (nepieciešamības gadījumā veicot tās pielāgojumus xAPI standarta atbalsta nodrošināšanai) vai piegādāt un uzstādīt uz Pasūtītāja serveriem citu, xAPI standartam atbilstošu e-apmācību moduļu darbināšanai atbilstošu e-vidi (šādā gadījumā jānodrošina arī atgriezeniska saderība, lai e-vidē būtu iespējams izmantot arī citus, līdz šim Pasūtītāja esošajā Moodle sistēmā izmantotos mācību materiālus). Abos gadījumos Izpildītājam ir jānodrošina e-vides sadarbība ar Pasūtītāja BURVIS šajā iepirkumā noteiktajā apjomā, kā arī papildus licences ja tādas nepieciešamas.
     2. jānodrošina iespēja lietotājiem piekļūt e-apmācību modulim, autentificējoties BURVIS izmantojot *Single Sign-On*.
     3. jāizveido datu apmaiņas saskarne starp e-apmācību moduļu darbināšanai izmantoto e-vidi un BURVIS datu nodošanai par e-apmācību moduļu izpildes progresu ar mērķi BURVIS nodrošināt sasniegto rezultātu analīzi. Izmantojot izveidoto saskarni, jābūt iespējai nodot BURVIS šādus datus par e-mācību moduļa lietošanu:
        1. apmācības moduļa nosaukums (attēlot moduļa nosaukumu);
        2. sākuma datums (attēlot klienta pirmās autorizācijas datumu, uzsākot e-apmācību);
        3. statuss - Ir apgūts (apgūta teorija e-apmācības materiāls, sekmīgi aizpildīts pārbaudes tests - 80% pareizi atbildēti jautājumi).

Izstrādes gaitā Izpildītājam jāpiegādā sekojoši nodevumi:

|  |  |
| --- | --- |
| **ID** | **Nodevuma nosaukums** |
| **N1** | tematiskā satura apraksts (story board), t.sk. audiāli-vizuāli materiālu, dialogsimulāciju apraksts, pašpārbaudes iespēju apraksts un e-apmācību moduļa pārbaudes testa jautājumi un atbildes |
| **N2** | e-vides un BURVIS integrācijai nepieciešamo pielāgojumu prasību specifikācija un projektējuma apraksts |
| **N3** | e-mācību moduļa veidne ar Pasūtītāja vajadzībām pielāgoto grafisko dizainu |
| **N4** | e-mācību moduļa pakotne ievietošanai e-vidē atbilstošā formātā, e-vides instalācijas pakotne |
| **N5** | e-vides un BURVIS integrācijai nepieciešamo pielāgojumu instalācijas datņu komplekts (pirmkodi un izpildkodi) |
| **N6** | e-mācību moduļa testēšanas nodevumi |
| **N7** | e-vides un BURVIS integrācijai nepieciešamo pielāgojumu testēšanas nodevumi |
| **N8** | lietotāja instrukcija |
| **N9** | e-vides administratora instrukcija |

Darbu izpildes gaitā Izpildītājs nodrošina nepieciešamo projekta pārvaldības pasākumu kopumu.

1. **DARBA UZDEVUMA IZPILDES PAMATRĀDĪTĀJI UN KRITISKIE LAIKA IEROBEŽOJUMI UN PIEŅĒMUMI**

Izpildītājam e-apmācības moduļa noteiktie nodevumi no N1 līdz N9 iesniedz līdz **2017. gada 2. oktobrim**.

Izpildītājs ir tiesīgs iesniegt Piegādes pa daļām, iepriekš vienojoties par daļu saturu un iesniegšanas termiņiem, atbilstoši atspoguļojot to kalendārajā plānā.

Nepieciešamības gadījumā Izpildītājs un Pasūtītājs līguma izpildes gaitā var 3 (trīs) darba dienu laikā vienoties par iepriekš definēto piegāžu satura izmaiņām, piegāžu apvienošanu vai sadalīšanu. Ja šādas izmaiņas ietekmē līguma apjomu, termiņus, tad šādas izmaiņas stājas spēkā tikai pēc abpusējas saskaņošanas un vienošanās par izmaiņu realizāciju parakstīšanas.

Tiek pieņemts, ka darbu uzsākšanas datums ir no līguma noslēgšanas brīža.

Darbu izpildes laikā ir cieši jāsadarbojas ar Pasūtītāja BURVIS izstrādātāju un izstrādātai programmatūrai ir jāstrādā kopā ar BURVIS šajā darba uzdevumā noteiktās sadarbības ietvaros.

**E-APMĀCĪBU MODUĻU IEVIETOŠANA APMĀCĪBU E-VIDĒ**

Nodrošina e-apmācību moduļu piegādi un uzstādīšanu Izpildītāja izvēlētajā e-vidē.

Veic e-apmācību moduļu testēšanu Izpildītāja izvēlētajā e-vidē.

Pēc testēšanas veikšanas, lai novērstu konstatētas nepilnības, veic e-apmācību moduļu pilnveidošanu un to lietošanas un administrēšanas uzlabošanu.

Iepirkuma ID Nr. NVA 2017/6\_ESF

Tehniskās specifikācijas

1.pielikums

Tematiskais saturs e-apmācību programmai “Mana nauda šodien un rīt. Finanšu pratība”

**Izmantot pieejamo informāciju:**

Finanšu un kapitāla tirgus komisija. Izglītojošs vortāls ikviena iedzīvotāja finanšu pratības veicināšanai *(finanšu pakalpojumi, klienta ABC,* *pamata kompetences finanšu pratībā pieaugušajiem, pētījumi)* [*http://www.klientuskola.lv/*](http://www.klientuskola.lv/)

1. **Nauda un darījumi**
   1. Nauda tās veidi un funkcijas (skaidra/bezskaidra nauda, naudas lietošana, naudas drošība);

*http://www.klientuskola.lv/lv/abece/bazes-klients/10-kas-ir-nauda.html*

*https://www.bank.lv/banknotes-un-monetas/eiro-drosiba*

[*https://www.bank.lv/temas/naudas-aprite/626-aktualas-temas/naudas-drosiba/10091-ko-darit-ja-nauda-bojata-apmaina-ekspertize*](https://www.bank.lv/temas/naudas-aprite/626-aktualas-temas/naudas-drosiba/10091-ko-darit-ja-nauda-bojata-apmaina-ekspertize)

* 1. Ienākumi to gūšanas veidi un nodokļu nomaksas aspekti;
  2. Maksājumu veidi (debetkartes, kredītkartes, priekšapmaksas kartes, tiešsaistes maksājumi to riski, maksājumu apliecinošie dokumenti par darījuma veikšanu, komisijas maksa, finanšu dokumentu izpratne un glabāšana);

[*http://www.klientuskola.lv/lv/abece/bazes-klients.html#temats-55*](http://www.klientuskola.lv/lv/abece/bazes-klients.html#temats-55)[*http://www.klientuskola.lv/lv/abece/aktivs-klients/101-kas-ir-launatura.html*](http://www.klientuskola.lv/lv/abece/aktivs-klients/101-kas-ir-launatura.html)

* 1. Cenas (cenu piedāvājums (t.sk. konkurence starp piegādātājiem un alternatīvu produktu pieejamība);

[*http://www.fktk.lv/attachments/article/6219/STANDARTS\_FINAL\_22032017.pdf*](http://www.fktk.lv/attachments/article/6219/STANDARTS_FINAL_22032017.pdf)

[*http://www.ptac.gov.lv/lv/content/consumers*](http://www.ptac.gov.lv/lv/content/consumers)

* 1. Maksājumi un pirkumi (t.sk. reklāmu ietekme)

[*http://www.fktk.lv/attachments/article/6219/STANDARTS\_FINAL\_22032017.pdf*](http://www.fktk.lv/attachments/article/6219/STANDARTS_FINAL_22032017.pdf)

Pašpārbaudes iespējas

1. **Privāto finanšu plānošana**
   1. Privātais budžets (privāto finanšu plānošana, budžeta aprēķināšana, neparedzēti izdevumi, budžeta pārplānošana, atšķirības starp neto un bruto ienākumiem, neplānotu (ārkārtas) izdevumu segšana, faktisko vajadzību prioritātes, ja ieņēmumi ir limitēti, ilgtermiņa plānošana); [*http://www.klientuskola.lv/lv/abece/bazes-klients.html#temats-61*](http://www.klientuskola.lv/lv/abece/bazes-klients.html#temats-61)
   2. Kredīti, to būtība un spēja izvērtēt pamata piedāvājumus (t.sk. labie un sliktie kredīti –“ātrais” jeb SMS kredīts to nozīme);

[*http://www.klientuskola.lv/lv/abece/bazes-klients/4-kas-ir-kredits.html*](http://www.klientuskola.lv/lv/abece/bazes-klients/4-kas-ir-kredits.html)

[*http://www.klientuskola.lv/lv/abece/bazes-klients/5-kas-ir-atrais-jeb-sms-kredits.html*](http://www.klientuskola.lv/lv/abece/bazes-klients/5-kas-ir-atrais-jeb-sms-kredits.html)

* 1. Uzkrājumu veidošanas pamati un filozofija “Maksā pats sev!”;

[*http://www.klientuskola.lv/lv/abece/bazes-klients/59-kas-ir-uzkrajums.html*](http://www.klientuskola.lv/lv/abece/bazes-klients/59-kas-ir-uzkrajums.html)

[*http://www.klientuskola.lv/lv/abece/aktivs-klients/25-kas-ir-tavi-aktivi.html*](http://www.klientuskola.lv/lv/abece/aktivs-klients/25-kas-ir-tavi-aktivi.html)

* 1. Finanšu parādi. Parādi un to vadība.

[*http://www.fktk.lv/attachments/article/6219/STANDARTS\_FINAL\_22032017.pdf*](http://www.fktk.lv/attachments/article/6219/STANDARTS_FINAL_22032017.pdf)

Pašpārbaudes iespējas

1. **Finanšu un ekonomiskā vide**
   1. Finanšu pakalpojumu vide (pakalpojumu veidi, piedāvājumu salīdzinājums un analīze);

[*http://www.klientuskola.lv/lv/finansu-pakalpojumi.html*](http://www.klientuskola.lv/lv/finansu-pakalpojumi.html)

[*http://www.klientuskola.lv/lv/abece/aktivs-klients.html*](http://www.klientuskola.lv/lv/abece/aktivs-klients.html)

* 1. Valsts garantijas noguldījumi bankās, garantēto atlīdzību apmērs un to nosacījumi; [*http://www.klientuskola.lv/lv/abece/bazes-klients/64-kas-ir-valsts-garantiju-sistema.html*](http://www.klientuskola.lv/lv/abece/bazes-klients/64-kas-ir-valsts-garantiju-sistema.html)

[*http://www.klientuskola.lv/lv/finansu-pakalpojumi/21-kas-tevi-aizsarga.html*](http://www.klientuskola.lv/lv/finansu-pakalpojumi/21-kas-tevi-aizsarga.html)

[*http://www.ptac.gov.lv/lv/content/consumers*](http://www.ptac.gov.lv/lv/content/consumers)

* 1. Nodokļi un sabiedriskie izdevumi (nodokļu veidi, nodokļu izmaiņu ietekme uz privātiem tēriņiem un uzkrājumiem, to nozīme un ietekme uz sociālo garantiju saņemšanas iespējām, IIN atgriešana, gada ienākumu deklarācija).

[*http://www.fm.gov.lv/lv/sadalas/valsts\_budzets/kur\_paliek\_mana\_nauda/*](http://www.fm.gov.lv/lv/sadalas/valsts_budzets/kur_paliek_mana_nauda/)

* 1. Patērētāju tiesības un pienākumi (finanšu pakalpojumu sniedzēju uzraugi, to loma un kompetence, finanšu pakalpojumu patērētāju tiesības un atbildība);

*http://www.ptac.gov.lv/lv/content/consumers*

[*http://www.klientuskola.lv/lv/finansu-pakalpojumi/23-pie-ka-tev-versties.html*](http://www.klientuskola.lv/lv/finansu-pakalpojumi/23-pie-ka-tev-versties.html)[*http://www.klientuskola.lv/lv/finansu-pakalpojumi/19-kas-ir-uzraugosas-institucijas.html*](http://www.klientuskola.lv/lv/finansu-pakalpojumi/19-kas-ir-uzraugosas-institucijas.html)

* 1. Pakalpojumu drošība, t.sk. e-drošība (personas un finanšu datu aizsardzība, nelikumīgas darbības, izmantojot finanšu pakalpojumus);

[*http://www.klientuskola.lv/lv/abece/aktivs-klients/95-kas-ir-e-drosiba.html*](http://www.klientuskola.lv/lv/abece/aktivs-klients/95-kas-ir-e-drosiba.html)

Pašpārbaudes iespējas

1. **Valsts un sociālais budžets, sociālās apdrošināšanas sistēmas darbība valstī** 
   1. Valsts sociālās apdrošināšanas sistēmas finansēšana;
   2. Valsts sociālās apdrošināšanas pabalsti;
   3. Valsts pensiju sistēma.

[*http://www.vsaa.lv/lv/pakalpojumi*](http://www.vsaa.lv/lv/pakalpojumi)

Pašpārbaudes iespējas

1. **Pārbaudes tests, apmācību beidzot**

Līguma Nr.\_\_\_\_\_\_\_\_\_\_\_

2.pielikums

**FINANŠU PIEDĀVĀJUMS**

(organizēts saskaņā ar Publisko iepirkumu likuma 9. pantu)

“Interaktīvā e-apmācības moduļa izstrādes iegāde”

(iepirkuma identifikācijas numurs – NVA 2017/6\_ESF)

|  |  |
| --- | --- |
| Izmaksas | Cena (EUR bez PVN) |
| e-apmācību programmas *“Mana nauda šodien un rīt. Finanšu pratība.”* **izstrāde**, **ievietošana** e-pakalpojuma darbības modulī un nepieciešamo **savietojamību nodrošināšana** ar Pasūtītāja īpašumā esošo sistēmu BURVIS. | **17 000,00**  (septiņpadsmit tūkstoši *euro* un 00 centi) |

*Cenā ir iekļauti visi ar pakalpojuma sniegšanu saistītie izdevumi (darbaspēka izmaksas, nodokļi un nodevas, izņemot pievienotās vērtības nodokli, administratīvās izmaksas, transporta izdevumi, visa veida sakaru izmaksas u.c.).*

|  |  |
| --- | --- |
| Paraksts: |  |
| Vārds, uzvārds: |  |
| Amats: |  |

Līguma Nr. \_\_\_\_\_\_\_\_\_\_

3.pielikums

**Problēmu pieteikšana garantijas periodā.**

*Pieteikuma sadalījums kategorijās*:

|  |  |
| --- | --- |
| **Pieteikuma kategorija** | **Pieteikuma pamatojuma apraksts** |
| Augsta prioritāte – avārija | Problēma sistēmā, kas apstādina risinājuma vai tās kritiskās daļas darbību un kuras seku rezultātā elektroniskās reģistrēšanās sistēmas lietošana nav iespējama līdz problēmas cēloņu novēršanai. |
| Vidēja prioritāte – nopietna kļūda | Problēma sistēmā, kas negatīvi ietekmē sistēmas būtisku funkciju izpildi un nav zināms arī problēmas pagaidu risinājums. |
| Zema prioritāte – kļūda | Problēma sistēmā, kas negatīvi ietekmē sistēmas funkciju izpildi, taču ir zināms problēmas pagaidu risinājums. |

*Pasūtītāja pieteikumu izpildes termiņi:*

|  |  |  |
| --- | --- | --- |
| **Darbība** | **Kategorija** | **Termiņš** |
| Reakcija – sazināšanās ar Pasūtītāju, darbu saskaņošanai | Visiem darbiem | 24 stundu laikā darba dienās no plkst.9:00 līdz 17:00, sākot no brīža, kad tiek informēts Izpildītājs. |
| Novērst kļūdas un nodrošināt darba vidi | Augsta prioritāte – avārija | 6 (sešu) stundu laikā darba dienās no plkst. 9:00 līdz 17:00, sākot no brīža, kad tika veikta kļūdas kategorijas saskaņošana. |
| Vidēja prioritāte – nopietna kļūda | 1 (vienas) darba dienas laikā, sākot no dienas, kad tika veikta kļūdas kategorijas saskaņošana. |
| Zema prioritāte – kļūda | 3 (trīs) darba dienu laikā, sākot no dienas, kad tika veikta kļūdas kategorijas saskaņošana. |
| Konsultācijas |  | Izpildītājs sniedz konsultācijas un palīdz novērst kļūdas pēc pušu savstarpējās vienošanās. |